### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra Bente Nissen**

Baggrund

For at opnå målet om 70 pct. reduktion inden 2030 er det nødvendigt, at hele [adresse] samarbejder. Her er solceller et afgørende skridt i retningen mod fremtidens vedvarende energikilder. Det skal kommunerne have lov til at kunne bidrage med. Vi har simpelthen ikke tid og råd til at lade vær! Kommunerne i [adresse] har 8 ud af 10 offentlige bygninger, hvorfor det er vigtigt at kommunerne bidrager med solcelleanlæg.

Kommunernes Landsforenings klimaudspil viser med al tydelighed, at kommunerne er klar til at opføre solcelleanlæg og andre vedvarende energiformer. Men lovgivningen spænder ben for, at kommunerne kan gå i den retning.

Vi ønsker at afsætte midler til at få opført solceller på kommunale bygninger, så snart lovgivningen giver mulighed for det. Samtidig ønskes det, at der bliver lagt et markant pres på regeringen for ændring af lovgivningen således at man fremadrettet kan kun behøves at have et selskab pr kommune i stedet for de nuværende regler om et selskab pr matrikel, så kommunerne også får mulighed for at bidrage med vedvarende energi uden benspænd.

Indstilling

Ad) At partierne drøfter hvorvidt det enkelte parti kan støtte op om at søge midler, så [adresse] kan blive foregangskommune i et frikommuneforsøg om at etablere solceller på kommunale bygninger.

* Der er bl.a. allerede etableret solceller på rådhuset i Skive Kommune.

Nedenstående links er referencer til debatten vedr. regler om at etablere solceller på offentlige bygninger:

<https://www.altinget.dk/energi/artikel/energifond-solcelle-regler-er-bureaukratiske-benspaend-for-kommunerne>

<https://www.ft.dk/samling/20182/almdel/kef/spm/99/svar/1601584/2095819/index.htm>

<https://www.kl.dk/nyheder/momentum/2020/nr-8/kommunale-tage-kan-rumme-tusindvis-af-solcelleanlaeg-men-saerregler-bremser-dem/>

Link til [adresse] etablering af solceller <[url]>

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.